Na podlagi prvega in drugega odstavka 44.a člena Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US in 73/19) in 16. člena Statuta Občine Cerklje na Gorenjskem (Uradni vestnik Občine Cerklje na Gorenjskem št. 7/16) je Občinski svet Občine Cerklje na Gorenjskem na \_\_\_\_\_\_\_\_\_\_ seji, dne \_\_\_\_\_\_\_\_\_\_\_\_\_ sprejel

**O** **D L O K**

**o podelitvi koncesije za opravljanje javne službe v osnovni zdravstveni dejavnosti na področju splošne medicine v Občini Cerklje na Gorenjskem**

1. člen

**(vsebina)**

1. Ta odlok je koncesijski akt, s katerim Občina Cerklje na Gorenjskem, ob upoštevanju stanja in predvidenega razvoja mreže javne zdravstvene službe, določa vrsto, območje in predviden obseg opravljanja koncesijske dejavnosti, trajanje koncesije in možnost podaljšanja koncesijskega razmerja za opravljanje javne službe v osnovni zdravstveni dejavnosti na področju splošne oziroma družinske medicine v Občini Cerklje na Gorenjskem.
2. S tem koncesijskim aktom se določi utemeljitev razlogov za podelitev koncesije, skladno z zakonom, ki ureja zdravstveno dejavnost.
3. člen

**(vrsta koncesijske dejavnosti)**

S tem odlokom, kot koncesijskim aktom, se ureja podelitev koncesije v osnovni zdravstveni dejavnosti na področju splošne oziroma družinske medicine na območju Občine Cerklje na Gorenjskem za izvajanje programa družinske medicine v predvidenem obsegu 1,00 programa.

1. člen

**(trajanje koncesije)**

Koncesija se podeli za določen čas, in sicer za obdobje 15 let, šteto od dneva začetka opravljanja koncesijske dejavnosti z možnostjo podaljšanja na način in pod pogoji, kot jih določa zakon, ki ureja zdravstveno dejavnost.

1. člen

**(razlog za podelitev koncesije)**

Koncesija se podeli, ker javni zdravstveni zavod ne more zagotavljati opravljanja zdravstvene dejavnosti v obsegu, kot je določen z mrežo javne zdravstvene službe na območju Občine Cerklje na Gorenjskem oziroma ne more zagotoviti potrebne dostopnosti do zdravstvenih storitev.

1. člen

**(splošni pogoji za koncesionarja)**

1. Javno službo v osnovni zdravstveni dejavnosti na področju splošne oziroma družinske medicine lahko opravljajo na podlagi koncesije domače in tuje pravne in fizične osebe, če izpolnjujejo pogoje, določene z zakonom, podzakonskimi akti, odlokom ter drugimi predpisi, ki urejajo področje zdravstvene dejavnosti in javnih služb.
2. Koncesionar je dolžan opravljati koncesijsko dejavnost v Zdravstvenem domu Cerklje.
3. člen

Uporabniki na območju občine imajo pravico do uporabe storitev javne službe na pregleden in nepristranski način pod pogoji, določenimi z zakonom in na njegovi podlagi sprejetimi predpisi.

1. člen

**(pooblastilo)**

1. Koncesija je pooblastilo, ki se podeli fizični ali pravni osebi za opravljanje javne zdravstvene službe na področju splošne oziroma družinske medicine.
2. Zdravstveno dejavnost na področju splošne oziroma družinske medicine, na podlagi koncesije, opravlja koncesionar v svojem imenu in za svoj račun, na podlagi pooblastila občine
3. člen

**(javni razpis)**

1. Koncesija se podeli na podlagi izvedenega javnega razpisa, ki se objavi na spletni strani koncedenta in portalu javnih naročil.
2. Javni razpis mora, poleg podatkov glede na posebnost osnovne zdravstvene dejavnosti na področju splošne oziroma družinske medicine, vsebovati tudi podatke, ki jih določa zakon, ki ureja zdravstveno dejavnost.
3. člen

**(razpisna dokumentacija)**

1. Razpisna dokumentacija mora biti pripravljena v skladu s tem odlokom. V primeru neskladja, veljajo določbe tega odloka.
2. Razpisna dokumentacija se objavi na spletnih straneh koncedenta ali na portalu javnih naročil in mora vsebovati najmanj tisto vsebino, ki jo predpisuje zakon, ki ureja zdravstveno dejavnost.
3. člen

**(pogoji za koncesionarja)**

1. Ponudnik mora za pridobitev in opravljanje koncesije izpolnjevati pogoje, ki jih določa zakon, ki ureja zdravstveno dejavnost in druge pogoje, opredeljene v razpisni dokumentaciji.
2. Pri izboru koncesionarja občina upošteva merila, ki jih določa zakon, ki ureja zdravstveno dejavnost in druge okoliščine in merila, glede na posebnost osnovne zdravstvene dejavnosti na področju splošne oziroma družinske medicine, določene v razpisni dokumentaciji.
3. člen

**(odločba o izbiri koncesionarja in koncesijska pogodba)**

1. Koncesijo podeli občinska uprava z odločbo o izbiri koncesionarja.
2. Medsebojna razmerja v zvezi z opravljanjem koncesije, občina in koncesionar uredita s koncesijsko pogodbo.
3. člen

**(obveznosti)**

1. Občina ni dolžna zagotavljati koncesionarju nobenih sredstev za opravljanje javne službe.
2. Sredstva za opravljanje javne službe si koncesionar pridobiva na podlagi pogodbe z Zavodom za zdravstveno zavarovanje Slovenija, oziroma s prodajo svojih storitev.
3. člen

**(nadzor)**

1. Nadzor nad izvajanjem koncesijske odločbe in koncesijske pogodbe v delu, ki se nanaša na razmerje med občino in koncesionarjem oziroma njune medsebojne pravice in obveznosti, izvaja občina.
2. Koncesionar mora na zahtevo občine v roku, ki mu ga ta določi, občini poročati o svojem finančnem poslovanju v delu, ki se nanaša na opravljanje koncesijske dejavnosti.
3. člen

**(prenehanje koncesijske pogodbe)**

Koncesijska pogodba preneha na način in pod pogoji, določenimi z zakonom, ki ureja zdravstveno dejavnost, in kot sledi:

* s potekom časa, za katerega je bila sklenjena,
* s smrtjo koncesionarja,
* s stečajem ali zaradi drugega načina prenehanja koncesionarja,
* z odpovedjo pogodbe iz razlogov in pod pogoji, ki so določeni v koncesijski pogodbi,
* če je pravnomočno koncesijska odločba odpravljena ali izrečena za nično,
* v primeru odvzema koncesije,
* s sporazumom.

1. člen

**(odvzem koncesije)**

Občina koncesionarju z odločbo odvzame koncesijo, na način in pod pogoji, kot to določa zakon, ki ureja zdravstveno dejavnost.

1. člen

**(prenos koncesije)**

Koncesija ni predmet dedovanja, prodaje, prenosa ali druge oblike pravnega prometa. Pravni posel v nasprotju s prejšnjim stavkom je ničen.

1. člen

**(pravno varstvo)**

Za koncesije, vključno z ureditvijo pravnega varstva, se uporablja zakon, ki ureja podeljevanje koncesij, če z zakonom, ki ureja zdravstveno dejavnost, posamezno vprašanje ni posebej urejeno.

1. člen

**(začetek veljavnosti)**

Ta odlok se objavi v Uradnem glasilu slovenskih občin in začne veljati naslednji dan po objavi.

Številka:

V Cerkljah, dne

Občina Cerklje na Gorenjskem

ŽUPAN

Franc ČEBULJ